деклариран обем на износа както за ЕС, така и за трети държави, и въз основа на производството на продукта, предмет на прегледа, през разследвания период в рамките на прегледа.
 (20)
 Въз основа на тези показатели трите групи китайски производители износители/производители, включени в извадката, представляват около 89 % от общото декларирано производство и продажби на петте дружества/групи от дружества, оказали съдействие. Най-общо казано, трите групи, включени в извадката, представляват 18 % от продажбите на велосипеди от КНР за ЕС и 1 % от производството на велосипеди в КНР през разследвания период в рамките на прегледа.
 (21)
 На страните беше предоставена възможността да представят коментари относно предложената извадка. Комисията получи такива само от заявителя. Първо, заявителят твърди, че производителите, които са заявили интерес, не са китайски производители на велосипеди, тъй като те са свързани с тайвански дружества. Второ, заявителят отбеляза, че дружествата, които са включени в извадката, и дружествата, които са заявили интерес, не са типични китайски производители на велосипеди, тъй като тяхното местоположение не е в трите основни центъра на китайския отрасъл за производство на велосипеди. Трето, заявителят посочи, че включените в извадката дружества и дружествата, които са заявили интерес, не произвеждат велосипеди от ниската гама. Четвърто, заявителят посочи, че за две от включените в извадката дружества се прилага адвалорно дъмпингово мито от нула процента.
 (22)
 Комисията отбеляза, че заявителят не е предоставил никакви доказателства за това, че местоположението е оказало въздействие върху видовете производство или върху производствените разходи, нито за това, че подбраните дружества не произвеждат велосипеди от ниската гама. Освен това Комисията може да удостовери, че включените в извадката производители износители произвеждат и велосипеди от ниската гама.
 (23)
 При подбора на извадката Комисията е била задължена съгласно разпоредбите на член 17 от основния регламент да подбере представителна извадка от дружествата, които са заявили интерес. Що се отнася до тези дружества, оказали съдействие, Комисията разясни, че въпреки собствеността, местоположението и продуктовата гама на дружествата, всички дружества, подбрани за извадката, са произвеждали велосипеди в КНР през периода, включен в разследвания период в рамките на прегледа.
 (24)
 Поради това твърденията, които ЕАПВ е отправила по отношение на изготвянето на извадката, бяха отхвърлени.
 1.3.3.4. Въпросници и контролни посещения
 (25)
 Комисията изпрати въпросници на петимата включени в извадката производители от Съюза, на тримата включени в извадката производители износители, на заявителя и на правителството на Китай („ПКНР“). Петимата включени в извадката производители от Съюза, заедно с техните десетима производители на ишлеме, тримата включени в извадката производители износители и заявителят са отговорили на въпросника.
 (26)
 Комисията провери цялата информация, която сметна за необходима за определяне на вероятността от продължаване или повторно възникване на дъмпинга и на вредата, както и на интереса на Съюза. Бяха проведени контролни посещения на място на следните заинтересовани страни:
 а)
 Производители от Съюза:
 —
 Denver Bike, Италия
 —
 Maxcom EOOD, България
 —
 MFC (Manufacture Française du Cycle), Франция
 —
 RGVS Ibérica Lda, Decathlon group, Португалия
 —
 Sprick Rowery Spółka z o.o., Полша
 б)
 производители на ишлеме от Съюза (подизпълнители)
 —
 A. J. Maias SA, Португалия
 —
 All Bike's SRL, Италия
 —
 Andos